Diari Oficial de la Generalitat Valenciana


Sumari del DOGV 4429, del 30-01-2003 (2003/874)

RESOLUCIÓ de 30 de desembre de 2002, del subsecretari de l'Oficina de Ciència i Tecnologia, de la Presidència de la Generalitat, per la qual es prorroguen tretze (13) beques per a la realització de pràctiques professionals en matèria d'informàtica i telecomunicacions, una (1) beca en matèria de documentació, una (1) beca en matèria de qualitat i dos (2) en matèria jurídica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/874


Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 de desembre de 2002, del subsecretari de l'Oficina de Ciència i Tecnologia, de la Presidència de la Generalitat, per la qual es prorroguen tretze (13) beques per a la realització de pràctiques professionals en matèria d'informàtica i telecomunicacions, una (1) beca en matèria de documentació, una (1) beca en matèria de qualitat i dos (2) en matèria jurídica. [2003/874]
  
Fets
  
Primer
  
Per Orde d'11 d'abril de 2002 (DOGV núm. 4.236, de 25), de la Conselleria d'Innovació i Competitivitat, es van convocar tretze beques (13) en matèria d'informàtica i telecomunicacions, una (1) beca en matèria de documentació, una (1) en matèria de qualitat i dos (2) en matèria jurídica, per a la realització de pràctiques professionals en la Direcció General de Telecomunicacions i Modernització de la mencionada Conselleria.
  
Segon
  
Per mitjà de Resolució de 21 de juny de 2002 (DOGV núm. 4.282, d'1 de juliol), del conseller d'Innovació i Competitivitat, es van adjudicar les beques convocades per l'Orde d'11 d'abril de 2002, i per a cada tipus de beca figura la relació corresponent d'adjudicataris i la borsa de reserva annexa.
  
Tercer
  
El període de gaudi de les beques adjudicades s'esten fins a l'acabament de l'exercici 2002, segons disposa l'article 3.1 de l'Orde de convocatòria esmentada, que preveu, alhora, la possibilitat d'una pròrroga automàtica pels mesos que falten fins a completar l'any de gaudi.
  
Quart
  
Per mitjà de sengles resolucions amb dates 9 de juliol i 12 de setembre de 2002, del conseller d'Innovació i Competitivitat, i del subsecretari de l'Oficina de Ciència i Tecnologia, respectivament, es van acceptar les renúncies dels successius beneficiàris d'una beca el gaudi de la qual va començar el 9 de juliol de 2002, i que actualment s'ha adjudicat a la senyora Eva Somovilla Carrasco des de la data de la incorporació efectiva, el 2 de setembre de 2002.
  
Cinqué
  
Per mitjà de Resolució de data 7 de novembre de 2002, del subsecretari de l'Oficina de Ciència i Tecnologia, la beca vacant per renúncia del senyor Juan José Redondo Sanchis, i el gaudi de la qual començà el 8 de juliol de 2002, es va adjudicar a favor de la senyora Marta García Ferrer, amb efectes des de l'1 de desembre de 2002.
  
Fonaments de dret
  
Primer
  
Els articles 25 a 27 del Reglament Orgànic i Funcional de la Presidència de la Generalitat Valenciana i de la Conselleria del Portaveu del Govern, aprovat pel Decret 109/2000, de 18 de juliol, del Govern Valencià (DOGV núm. 3.798, de 21), modificat parcialment pel Decret 131/2002, de 30 de juliol, del Govern Valencià (DOGV núm. 4.332, de 10 de setembre).
  
Segon
  
L'article 2 del Decret 9/2002, de 5 de setembre, del president de la Generalitat Valenciana (DOGV núm. 4.333, d'11), delega en el subsecretari de l'Oficina de Ciència i Tecnologia les resolucions relatives a les beques a què fa referència el Decret 108/1992, de 6 de juliol, del Govern Valencià (DOGV núm. 1.827, de 16), pel qual es regula la concessió de beques.
  
Tercer
  
La resolució de data 9 de juliol de 2002, del conseller d'Innovació i Competitivitat, així com les dos resolucions de dates de 12 de setembre i de 7 de novembre de 2002, del subsecretari de l'Oficina de Ciència i Tecnologia, per la qual s'adjudiquen determinades beques en matèria d'informàtica i telecomunicacions deixades vacants a conseqüència de les renúncies.
  
Quart
  
La Direcció General de Telecomunicacions i Modernització estima necessària la continuïtat de les beques, tot atenent la naturalesa, l'objecte i la duració de les pràctiques professionals que s'estan duent a terme pels actuals beneficiaris, per la qual cosa procedix la pròrroga de les beques pels mesos que resten fins a completar l'any de gaudi, d'acord amb l'article 3.1 de l'Orde d'11 d'abril de 2002.
  
Cinqué
  
S'han observat totes les exigències establides en el Decret 108/1992, de 6 de juliol, del Govern Valencià, pel qual es regula la concessió de beques, així com la resta de normativa que és d'aplicació, resolc:
  
Prorrogar el període de gaudi de les beques que tot seguit s'indiquen, convocades per Orde d'11 d'abril de 2002, de la Conselleria d'Innovació i Competitivitat, pels mesos que falten fins a completar l'any de gaudi, i per un import total de noranta-quatre mil sis-cents cinquanta-nou euros amb seixanta cèntims d'euro (94.659,60 euros), i queda condicionat a l'existència efectiva de consignació pressupostària suficient a càrrec dels crèdits de la línia de subvenció T4009000 de l'aplicació 75.98.933.61.2, del pressupost de la Generalitat Valenciana per a l'exercici 2003.
  
Expressió de recursos
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes des del dia següent de la notificació, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o caldrà plantejar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent a la notificació, d'acord amb el que establixen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que es faça servir qualsevol altra via que es considere oportuna.